L'apartament està molt ben situat i és molt bonic però la gestió que ens vam trobar va ser ineficient i lamentable. I més en temps de covid19.
La neteja no era adequada: vam trobar taps d'ampolles i xapes de cervesa a sota del llit i una mascareta utilitzada darrera del sofà. Hi havia restes de menjar al pany de la nevera.
Tot i que vam informar de la situació, fins i tot vam passar fotos, això no ens ho van arreglar. Va passar el suposat equip de neteja i l'únic que van fer va ser fer el llit. La porqueria seguia al mateix lloc.
Pel que fa als llençols del llit, aquests eren petits. Et despertaves dormint directament a sobre del matalàs. Vam informar d'això i només van fer el llit però amb els mateixos llençols. És a dir no van arreglar el problema.
Per últim, la dutxa. El plat no engolia l'aigua, de manera que s'inundava el quarto de bany.
Vam informar dels 3 problemes a la recepció que l'empresa té a dos carrers de l'apartament, on vam recollir les claus (només la recollida de les claus el primer dia va estar a l'alçada). Sobre la dutxa, per la reacció de la noia que ens va atendre, ja sabien del problema.
Això després de la primera nit (n'hi vam estar 3).
Van dir que aquell mateix dia quedaria tot resolt però no va ser així. Fins a les 20h no van anar-hi però no van netejar ni arreglar la dutxa. Vam estar fora tot el dia perquè poguéssin fer-ho. Vam tornar a dormir directament a sobre del matalàs amb els llençols petits.
L'endemà a les 16h, quan vam arribar per descansar, va venir el qui deia que havia d'arreglar la dutxa. No pot ser que paguis un apartament per poder descansar i els dos dies sencers hagis d'estar pendent d'adaptar-te i no poguer fer ús de l'espai amb tranquilitat. La neteja deficient, a més, va fer que ens passessin les ganes de cuinar a l'apartament, un dels altres motius pels quals llogues un allotjament d'aquest tipus.
En fi, l'estada va ser frustrant. I no ho va ser pel lloc sinó per la pèssima manera de gestionar-lo.
Tot el que expliquem també ho vam comentar als responsables en el seu moment. Esperem que als futurs hostes no els passi el mateix.